**NOTĂ INFORMATIVĂ**

**la proiectul Hotărîrii Guvernului**

**cu privire la modificareaHotărîrii Guvernului nr. 972 din 18 octombrie 2010**

Pe parcursul anilor 2010-2013, Programul „PARE 1+1” (Programul) a demonstrat că este un model eficient de atragere a economiilor migranţilor în dezvoltarea afacerilor în Republica Moldova. Astfel, de la lansarea programului au fost iniţiate şi dezvoltate 233 de afaceri, care au atras investiţii de peste 100 mil. lei şi au creat circa 900 locuri de muncă.

Programul a fost susţinut financiar de către Uniunea Europeană în perioada anilor 2011-2012 şi, în continuare, în cadrul aşa numitului exerciţiu al Comisiei Europeane ”more-for-more”, conform Matricei de politici pentru programul de suport sectorial “Stimularea Economică în Zonele Rurale” finanţat de UE, a fost acordată asistenţă financiară pentru anul 2013 în sumă de 32 mil. lei.

De asemenea, în contextul elaborării Cadrului Bugetar pe termen mediu pe perioada 2014-2016, Ministerul Economiei a iniţiat elaborarea Strategiei sectoriale de cheltuieli în domeniul dezvoltării sectorului privat. Strategia respectivă va conţine prevederi referitoare la continuarea Programului în anii 2014-2015 dat fiind că, rezultatele monitorizării denotă că, până în prezent, 159 de întreprinderi au efectuat investiţii în sumă cumulativă de 64,2 mil. lei, finanţarea nerambursabilă constituind 25,63 mil. lei, fiecare leu alocat sub formă de grant atrage 2,5 lei investiţii în economia naţională.

La Program au participat lucrători migranţi moldoveni, care au muncit în 29 de state, preponderent în Italia – 49%; Rusia – 10%; Marea Britanie, Statele Unite ale Americii şi Portugalia – 5%. Concomitent, 40% din persoanele participante sunt foşti lucrători migranţi care s-au întors în ţară şi au intenţia de a lansa/dezvolta o afacere; 25% au copiii plecaţi din ţară; 22% au părinţii peste hotare şi, respectiv, 13% planifică investirea resurselor financiare câştigate în străinătate de soţii lor. Vârsta participanţilor la „PARE 1+1” este cuprinsă între 20 şi 81 ani, dintre care 30% au peste 50 ani, iar ponderea femeilor reprezintă cca. 30 %.

În concordanţă cu noile acţiuni stabilite în Programul de Activitate al Guvernului, priorităţile de dezvoltare a sectorului IMM şi urmare asolicitărilor beneficiarilor Programului şi a diasporei, precum şi la recomandările Comitetului de Supraveghere al Programului şi ale Consiliului de Coordonare al ODIMM, a fost identificată necesitatea de a modifica şi completa HG nr. 972 din 18.10.2010.

Astfel, se propune ca:

1. Programul **să vizeze implementarea a *3 instrumente financiare***, care vor contribui la dezvoltarea proiectelor investiţionale mai mari şi mai rentabile, cu impact economic şi social sporit, după cum urmează:

* Acordarea grantului nerambursabil în sumă de 200 mii lei;
* Oferirea garanţiei financiare pentru creditele solicitate de la instituţii financiare, care să acopere necesarul de finanţare temporară a investiţiilor ce vor fi subvenţionate prin Program (garanţia va reprezenta până la 100% din suma creditului de 200 mii lei sau echivalentul grantului stipulat în Contractul de Finanţare Nerambursabilă);
* Subvenţionarea ratei dobânzii, în limita a 200 mii lei, pentru creditele obţinute de la instituţiile financiare.

Introducerea opţiunii de subvenţionare a ratei dobânzii, în limita sumei de 200000 lei pe întreprindere, la creditele contractate de către participanţii Programului „PARE 1+1” se încadrează în eforturile actorilor guvernamentali de „bancarizare” a micilor antreprenori şi de susţinere a integrării activităţii IMM-urilor în circuitul legal şi financiar.

Mai mult decât atât, datele arată că potenţialii beneficiari ai programului „PARE 1+1” investesc neoficial resurse financiare care depăşesc de câteva ori suma grantului, iar necesitatea de contractare a resurselor suplimentare la faza de iniţiere a afacerii este subliniată de mulţi antreprenori ca fiind una imperativă pentru buna desfăşurare a afacerii.

Analiza planurilor de afaceri depuse de beneficiarii „PARE 1+1” denotă că 400000 lei (50% - remitenţe, 50% - grant) acoperă doar 60% din necesarul de finanţare al proiectelor investiţionale, restul 40% fiind acoperite din credite/împrumuturi sau alte surse ale fondatorilor. Mai mult decât atât, suma investiţiilor prezentate oficial în cadrul Programului „PARE 1+1” este cu mult mai mică decât suma investiţiilor realmente efectuată.

Astfel, prin intermediul opţiunii de subvenţionarte a ratei dobânzii şi garantării creditelor, se facilitează accesul micilor antreprenori la resursele financiare acordate de instituţiile bancare, construirea unei istorii creditare pozitive la bancă, stabilirea relaţiilor de parteneriat cu creditorul, ceea ce contribuie, ulterior, la desfăşurarea eficientă a activităţii antreprenoriale[[1]](#footnote-1).

La fel, majoritatea băncilor comerciale colaborează cu un şir de organisme financiare internaţionale pentru a oferi condiţii avantajoase pentru finanţarea proiectelor investiţionale, astfel punând la dispoziţia clienţilor diverse opţiunide creditare.

1. Programul **să stimuleze asocierea mai multor participanţi ai Programului**, ceea ce va impulsiona crearea întreprinderilor cu capital mai mare,majorând astfel impactul asupra economiei naţionale.

Conform ultimului studiu, circa 48% dintre migranţii care au participat la sondaj, şi-au exprimat interesul pentru parteneriate de afaceri.

Mai mult decât atât, asocierea în domeniul agricol va contribui la stabilirea parteneriatelor de afaceri ce ar asigura ciclul complet de producere, iar investiţiile efectuate vor avea o utilitate comună.

Implementarea cu succes a Programului, va contribui pe deplin la realizarea obiectivelor specifice stipulate în Strategia de dezvoltare a sectorului IMM pentru anii 2012-2020 prin dezvoltarea schemelor inovative de finanţare şi asigurarea eficientizării transferului de remitenţe şi a Strategiei Naţionale de dezvoltare „Moldova 2020”, aprobată prin Legea 166 din 11.07.2012.

Reeşind din cele expuse,considerăm oportună susţinerea şi aprobarea Hotărîrii Guvernuluicu privire la modificarea Hotărîrii Guvernului nr. 972 din 18 octombrie 2010.

**Viceministru Dumitru GODOROJA**

1. Conform calculelor, un potenţial beneficiar al programului „PARE 1+1” ar putea contracta, un credit investiţional în valoare de 1,650,000 lei pe o perioadă de 3 ani, la o rată a dobânzii de de 11.5% anual2.  Astfel suma totală a dobânzii va reprezenta 199,300 lei.

   2Conform ultimelor rapoarte ale BNM, rata medie a dobânzii la credite acordate persoanelor juridice în lei, pentru o perioadă de 2-5 ani, este de 11.2% si pentru persoanele fizice de 13.80 % ( situația la data de 21.08.2013) [↑](#footnote-ref-1)